Va fi interesant de văzut ce se întâmplă azi,
pentru că echipele au o dispută mai veche.
Brentford a făcut praf Arsenal
în prima etapă, când Arsenal a încasat-o.
N-au fost la un nivel fizic bun.
O să vedem cât au progresat echipele față de acea primă etapă.
E o perioadă de tranziție sub comanda lui Arteta.
Dacă ții cu Arsenal, te gândești:
„Suntem departe de lideri. Cum o să ajungem acolo?”
Antrenorul e aici de doi ani, dar n-am văzut îmbunătățiri clare.
Nu vedem identitatea clubului. Nu sunt mulțumit.
Clubul trebuie să le ofere ceva suporterilor.
Asta contează, să le oferi ceva suporterilor.
Ne-am pregătit toată săptămâna. Am analizat absolut tot.
Vrem să jucăm cât mai mult pe poartă.
E grozav...
Dar diferența o face ce se întâmplă în careul advers
și când trebuie să ne apărăm în careu.
Înainte să mergem, pentru că încă mă roade,
deși am păstrat tăcerea patru, cinci, șase luni...
Asta a scris Toney după partida noastră de la Brentford.
Știți acest mesaj?
„Am jucat o miuță cu băieții după-amiază.”
Azi vin la noi acasă și o să se vadă o singură echipă pe teren.
Noi. O singură echipă! O să fie ca și cum ei nici n-ar juca.
Controlăm mingea, ne facem jocul, câștigăm.
Hai să învingem! Haide!
Vă place ce faceți. Se numește „pasiune”.
Trebuie să credem. Ne trebuie energie.
Arătați-le cât de mult vă pasă.
Să mergem!
TOTUL SAU NIMIC ARSENAL
NARAT DE DANIEL KALUUYA
Brentford e în apărare.
Au pierdut controlul meciului.
Arsenal a marcat a doua oară.
Ghoddos e faultat și Brentford primește o lovitură liberă.
O centrare cu efect, Cédric Soares lovește cu capul,
ajunge la Janelt, un șut cu stângul, îl lovește pe Cédric în față,
mingea e la Nørgaard, care înscrie.
Aaron nu scapă fără gol primit, e doi la unu.
Aproape că renunțaseră la joc.
Parcă se fluierase finalul meciului.
Și iată fluierul final. Un sfârșit de meci mai stresant.
Arsenal învinge Brentford cu doi la unu într-un meci tensionat.
Bravo, băieți!
Dar n-a fost un joc convingător.
Am început să glumim, conduceam cu doi la zero. Bravo!
Du-te în mă-ta!
E păcat că am primit un gol la final.
Iar ați condus la zero, nu vă înscrisese nimeni niciun gol.
Și ce faceți?
La naiba, trebuie să...
Știți ce? Găsiți o soluție!
Asta trebuie să simțiți, nu altceva.
Bravo, băieți!
Mi-ar fi plăcut o victorie la zero. Dezamăgitor, dar rezultatul e foarte bun.
Cu Arteta nu știi ce o să se întâmple.
Uneori crezi că e grozav și o să ne ducă în Liga Campionilor,
apoi jucăm prost și îl vrem plecat.
CENTRUL DE PREGĂTIRE ARSENAL
- Emile Smith Rowe. - Smith Rowe!
Ce faci?
- Putem vorbi despre asta? - Ce?
Ce naiba e asta?
- Ce e în neregulă? - Dar ce e în regulă?
- Alb-negru. - Alb-negru?
- Da. Negru și alb. - Da.
Aubameyang e la Barcelona. Ce părere ai despre situația asta?
E o dovadă de aroganță și de încăpățânare din partea lui Arteta.
Au pierdut jucători fără să-i înlocuiască.
Nu mai am cuvinte.
Soarta lui Arsenal e decisă de rezultate.
Nu stă nimeni pe loc! Cinci flotări!
Suporterii și experții pun la îndoială deciziile din perioada de transferuri,
iar Arsenal începe cea mai grea perioadă a sezonului cu un lot redus numeric.
Thomas, mișcă-te!
E adevărat că ne lipsesc jucători importanți.
Trebuie să fim mai puternici ca să ne descurcăm.
Și atunci o să definim întregul sezon.
Dacă ne lăsăm atrași în presing,
aici cădem în capcană.
Trebuie să schimbăm presingul.
Obiectivul meu e să mă apropii de suporteri,
să-i fac să creadă în echipă.
Nu sunt mulțumiți, vor să vadă altceva.
Deocamdată, diferența dintre așteptări și ce putem face
e o provocare.
Partidele se aglomerează,
meciurile amânate din cauza pandemiei fiind reprogramate.
Fesul magic.
O să fie câteva săptămâni grele pentru jucători.
O schemă pentru vârful de atac. Gata? Unu!
Atacantul Alexandre Lacazette, poreclit Laca,
e unul dintre veteranii lotului.
Când eram mic, mama spunea:
„Dacă vrei să joci fotbal, joci în atac sau deloc.”
ATACANT
Știa că n-o să fiu foarte înalt.
Cred că se temea să nu fiu lovit.
Mi-a dat un sfat bun. O ascult mereu pe mama.
Bine, Laca! Hai!
Unu, doi, trei.
După plecarea prietenului său, Aubameyang, Laca a devenit căpitanul echipei.
A fost bine. A reacționat pozitiv.
A spus: „Sper să păstrezi banderola, o meriți.”
A fost de treabă, pozitiv.
Știm că e un sezon important pentru club și pentru suporteri.
Vor să vadă echipa câștigând,
toată lumea știe ce obiectiv avem,
ce misiune avem și vrem să reușim.
Până acum, Laca a înscris doar de trei ori în această ediție de campionat.
Azi, antrenorul secund Steve Round
îi arată lui Laca o compilație din campionatele europene.
Benzema, un golgheter de top.
- Cel mai bun. - Cel mai bun.
Uite cum se mișcă! Fii atent cum se adaptează.
Are noroc, dar mișcările lui
îi aduc acest noroc.
Singura critică pe care ți-o pot aduce
e că uneori nu ești în poziția potrivită pentru a marca.
Pentru că ești implicat prea mult în construcție
sau ai ajuns prea târziu, sau ai făcut o singură mișcare.
Trebuie să faci două, trei mișcări între fundașul central și cel lateral.
Cu cât faci asta mai des, cu atât ai mai multe ocazii.
Numărul de goluri o să crească.
Pentru că știi să finalizezi.
Trebuie să fii mai egoist, să îți oferi șansa să înscrii,
nu să construiești, lasă numărul zece să facă asta.
- Bine. - În regulă.
Foarte bine.
Ședință!
Programul lui Arsenal înseamnă că mâine-seară joacă cu Wolves
pentru a doua oară în două săptămâni.
Arsenal a câștigat partida precedentă la un gol diferență.
Bună ziua!
Să ne concentrăm la ce avem de făcut defensiv cu Wolves.
Contează pe ce suprafață ne apărăm și cu ce densitate,
apoi, ce principii aplicăm.
Pentru mâine, dacă-mi dați voie, sugerez să facem ceva.
Când mingea ajunge aici
și reușesc să paseze cuiva aici,
vă amendez cu 5.000 de lire.
De acord?
Și varianta opusă?
Dacă luați mingea, câștigați bani.
Dacă învingeți, vă dau o primă.
Aici sunt periculoși.
Aici controlăm partida.
Mulțumesc. Haide!
ARSENAL - WOLVES STADIONUL EMIRATES - 24 FEBRUARIE 2022
Arsenal...
O să joace foarte precaut.
Arsenal-Wolves.
Sezonul ăsta a avut suișuri și coborâșuri. A început dezamăgitor.
Mikel Arteta are de făcut o treabă.
E important să câștigăm.
Trebuie să câștigăm două partide din trei.
Doamnelor și domnilor, pentru prima oară în seara asta,
aplauze pentru Arsenal!
Lacazette nu e eficient.
E un jucător bun la construcție, protejează bine mingea,
mai ales cu spatele la poartă.
Dar Wolves sunt o echipă bună, n-o să fie deloc ușor.
Pregătiți-vă de luptă!
Voiam să vă spun ce au zis jucătorii de la Wolves despre noi după meci,
dar n-o să fac asta.
Ați văzut ce s-a întâmplat între Rusia și Ucraina?
Ce părere aveți?
E înfricoșător.
Cât de norocoși suntem să fim aici?
Vreau să jucați de parcă mâine ați putea pierde tot.
Pentru că în lumea asta dementă e posibil.
Ieșiți pe teren și jucați cu pasiune și hotărâre!
Câștigați fiecare minge!
Protejați mingea!
Pasez, îmi ajut coechipierul!
Dacă au scăpat de presingul meu, sprintez înapoi.
STADIONUL EMIRATES
Sunt lucruri mai importante pe lume în clipa asta,
dar treaba noastră e să oferim un pic de relaxare.
Începe meciul din capitală...
E un început intens.
O pasă în spate riscantă. Încearcă să profite...
Hwang deschide scorul.
A fost greșeala lui Arsenal, iar Gabriel o să fie...
O să fie dezamăgit.
Arsenal presează în căutarea egalării.
Saka îi pasează lui Lacazette, o preluare bună!
O ratare la limită.
Încearcă să-și regăsească eficiența în fața porții.
Știam că o să fie o partidă strânsă
și că n-o să se înscrie prea mult.
Când câștigăm mingea, trimiteți prima pasă în față.
Pasăm mereu în spate. Prima pasă să fie în față!
Eu mă apropii și deja se uită la mine când controlează mingea.
Vreau să ajung primul la minge.
- Haide! - Calm!
Gabi, ai greșit, se întâmplă în fotbal.
E momentul să-l ajutăm! A greșit.
Trebuie să-l ajutăm.
Jucați! Laca, în careu! Voi patru, în careu!
Dacă jucăm...
Dacă jucăm... Unde e mingea?
Dacă jucăm trei contra unu, e ușor.
Vreau pase mai lungi. Îl atragem și putem ataca.
Dacă e aici, Laca, tu vii și putem juca mingea aici.
Toate mingile trebuie să ajungă în zona asta.
Dacă vrem să fim aici, o să fie o partidă, două sau trei
până la sfârșitul sezonului în care trebuie să revenim.
Suntem conduși, revenim și câștigăm.
O sarcină extrem de grea în a doua repriză.
Martinelli poate centra, Lacazette!
O ratare mare pentru numărul nouă.
Timpul trece și Mikel face două schimbări.
Pepe. Eddie Nketiah.
Oare asta o să schimbe sistemul?
Nketiah întoarce la Pepe!
Arsenal egalează după combinația rezervelor.
Priviți-l pe Lacazette!
Cere ajutorul publicului, care dă tot ce are,
îi place demonstrația de pasiune.
Sunt șase minute de prelungiri.
Arsenal forțează victoria.
Saka îl driblează pe Otto, pătrunde pe interior. Saka!
Arsenal continuă să atace.
Lacazette are culoar...
E în plasă!
Arsenal a întors soarta meciului!
Priviți cât înseamnă pentru ei!
Arsenal conduce cu doi la unu!
Ce final fantastic de meci pentru Arsenal! Ce revenire!
Se aude fluierul de final, Arsenal câștigă toate cele trei puncte.
Ascultați ce gălăgie e pe Emirates!
Câte doi, băieți! Jucăm piatră, hârtie, foarfecă.
Cine pierde trei partide face zece flotări.
Mikel și jucătorii au trei zile libere.
Uriașule!
După pauză, joacă patru partide în două săptămâni.
Foarte frumos!
Asta e imaginea pe care o transmitem, nu?
Asta transmitem.
Ieri n-am jucat perfect,
dar am avut o energie bună.
Înțelegi?
- Pleci? - Nu.
Nu, rămâi?
Mâine vreau să studiez jucătorii ca lumea.
Asta o să fac mâine timp de 15 ore.
Fă-o!
Cât sunt plecați, o să profit de ocazie
și vreau să fac asta foarte bine.
Cum crezi că te-ar descrie alții?
E greu să descrii antrenorul fără să descrii și omul,
așa că o să spună că sunt sincer, direct,
probabil că sunt foarte pretențios.
Ne încălzim cu exerciții de viteză.
Da. Avem 20 de jucători.
Aceiași 20 de jucători?
Trebuie să gândim exercițiile după tiparele existente.
În industria asta, respectul nu e necondiționat.
Respectul e dat doar de rezultate.
În ultimele patru meciuri n-au schimbat fundașii.
Nu. Și nu au fundași centrali.
Oamenii te acuză imediat
și uneori privesc antrenorul dintr-o perspectivă nerealistă.
Sufăr. Am sentimente, am copii. Fac greșeli.
Plâng, râd.
Vorbim despre o persoană
care are problemele sale,
care nu e imună la ce se întâmplă.
Am vorbit cu Gary, nu știu dacă ai comunicat cu el.
Da.
Mikel locuiește în nordul Londrei,
alături de Lorena și de cei trei copii ai lor,
Dani, Gabi și Oli.
Cred că o să fie dispus să încerce,
dar nu știu dacă se poate antrena.
Dacă e singur acasă, stă permanent în birou.
Nu-mi place secvența.
Mai bine îl mutăm pe Gabi în careu,
ducem nouarul la fundașul central dreapta.
Îi e greu, chiar și când
suntem vara în vacanță, la plajă.
Vede copii jucându-se, se ridică și...
Se joacă cu ei sau îi antrenează.
Bine, Albert, perfect!
- Bine. Pe mâine! - Ne vedem dimineață. Mulțumesc.
Suntem împreună de 20 de ani.
Am evoluat împreună.
Nu e ceva în care m-am băgat fără să știu despre ce e vorba.
Îmi dai două bețe?
- Două? - Sau trei.
- Gata? - Da.
Așa?
Ce părere ai despre slujba tatei?
E frumoasă. Dar uneori nu-mi place, pentru că
stă acolo două ore, nu stă cu noi.
Dar când e cu noi îmi place.
„Încă cinci minute.”
Dani, vrei să-ți dau gol?
Se filmează, așa că trebuie să mă lași să înscriu.
- Atunci, nu. - Trebuie să dau bine.
În mod normal, sunt aici.
Și de aici trebuie să șutez.
Se mai întâmplă.
Lovește grătarul, paharele...
Gata, Dani?
Ce bine a apărat!
Cum te simți când auzi lucruri urâte despre el?
Accept binele și răul, criticile,
părerile tuturor, ca parte a meseriei lui,
dar, în mod normal, nu accept așa ceva în casă.
Încerc să mă situez în afara acestei bule.
Uneori trebuie să-l scot cu forța de acolo, să-l oblig să vadă
că e doar o bulă.
Viața decurge în afara ei.
Cu mine e vulnerabil, e complet deschis,
vorbim mult.
Oamenii pot să-l laude acum,
ca apoi să-i ceară demisia sau plecarea de la club...
Sau moartea.
Te urăsc.
Oamenii sunt extrem de pasionați de ce se întâmplă în fotbal.
De fotbal se leagă bucuria, furia, tristețea,
cele mai profunde emoții.
Nu trebuie să te lași prins de așa ceva
și să te concentrezi la ce faci, la ce poți controla,
la ce depinde de tine, altfel, o iei razna.
Forma bună a lui Arsenal continuă.
Au câștigat cinci partide la rând în campionat.
LOCURI DE LIGA CAMPIONILOR
Dar urmează Liverpool.
Mikel cere o întâlnire cu fundașii.
În meciul trecut am suferit, am avut probleme în defensivă,
sunteți de acord?
Trebuie să ne dăm seama de ce.
În primul rând, linia defensivă trebuie să fie unită.
Am fost o linie? Data trecută?
Ben?
Nu, puteam fi mult mai buni.
În regulă.
Comunicare, îndrumare. Erai implicat activ în îndrumarea celorlalți?
- Nu ca de obicei. - Nu.
Trebuie să înțelegem de ce. Dacă nu ne dăm seama
și nu stabilim ce e de făcut, e greu să evoluăm.
Asta e una dintre problemele principale.
Pericolul e aici. Zona asta trebuie protejată.
Strângem și reacționăm imediat prin fundașii laterali.
Dacă pleacă mingea, mă duc după ea.
Ne deplasăm toți, pentru că dacă unul singur stă pe loc,
ce se întâmplă?
- E un gol în linie. - Exact.
Distanțele din cadrul liniei se modifică.
Nu mai suntem o linie, iar dacă suntem una,
distanțele dintre jucători sunt prea mari.
Dacă aveți întrebări, spuneți, dacă aveți păreri diferite, spuneți,
dar faceți-o aici, pentru că aici putem discuta.
Da? Haide!
Cred că e o delimitare foarte fină între încredere și mulțumire de sine.
Să câștigi e una, să meriți să câștigi e alta,
iar să jucăm la nivelul dorit e cu totul altceva.
Dacă ar trebui să rezum asta într-o singură imagine...
Să găsesc o imagine!
Ce vedeți?
CE LUAREA DECIZIEI
- O rață? - Danny, tu ce vezi?
În principal văd iepurele.
La fel de greu e și într-un club de fotbal.
Iar procesul în care ne aflăm acum e și mai dificil.
Vreau ca toată lumea să vadă rața sau iepurele.
Dacă tu vezi rața, iar eu văd iepurele,
suntem pe drumuri diferite.
Dar cred că începem să vedem toți rața.
Da, Eddie.
Bravo!
Da!
Ben, tu te duci la el. Vine cineva la el?
Tu vii și îți aduci adversarul aici.
Ben White a fost un element crucial al apărării lui Arsenal în acest sezon.
A jucat mai mult decât oricare dintre coechipierii săi.
De asta ești fundaș.
Inițial, Ben nu a reușit să-i cucerească pe suporterii lui Arsenal.
Ben, de ce avem probleme cu faza asta, cu trei fundași?
E spațiul prea mare?
Suntem prea îndepărtați?
N-am putut atrage adversarii.
E ciudat, familiei mele nu-i place fotbalul.
FUNDAȘ
N-au jucat, tata îl urăște, nu se uită la meciuri.
M-a influențat o clientă pe care o tundea mama.
Venea în curte cu mine și stătea în poartă,
eu șutam. Așa a început.
Când fac presing pe mijlocași,
lasă spațiu în apărare, așa că trebuie să venim aici,
să creăm spații pentru pase, să jucăm în linia următoare.
Dacă nu, toată echipa e presată.
Nu cred că am fost vreodată talentat sau „special”.
Dar am muncit mai mult decât ceilalți.
Îl cunoșteam pe Ben de câțiva ani, de când juca la Leeds.
E genul de jucător care mi-a atras atenția.
Curajos și foarte talentat,
un luptător, așa l-aș descrie.
Bună alunecare!
Se antrenează de parcă ar juca zilnic în finala Ligii Campionilor.
De asta a ajuns departe în scurtă vreme.
Oxigen pentru Ben!
La conferința de presă
n-o să fie prezenți mulți ziariști, ar trebui să fie simplu.
Bună dimineața!
- Bună dimineața! - Bună dimineața!
Ca să câștige șase meciuri la rând, Arsenal trebuie să învingă Liverpool.
Mikel, care e marea diferență
dintre meciul cu Liverpool din noiembrie și echipa actuală a lui Arsenal?
Au trecut cinci luni, jucăm mai bine.
Avem suficientă încredere.
E partida de mâine cel mai dificil test de până acum?
Mâine înfruntăm o echipă care domină toate aspectele jocului.
În situația asta, trebuie să joci perfect.
- Vă mulțumim. - Mulțumesc.
- Pe curând! - Mulțumim.
- Armata Roșie! - Armata Roșie!
Armata Roșie!
ARSENAL - LIVERPOOL STADIONUL EMIRATES - 16 MARTIE 2022
Nu exagerez dacă spun că ar putea fi
unul dintre cele mai așteptate meciuri ale sezonului.
Ambii antrenori o să dea totul, ambele echipe au nevoie de victorie.
Un meci crucial, nu?
Nu ne putem aștepta la un rezultat anume, dar putem să ne așteptăm la un joc bun.
Suntem o echipă în formă, am câștigat cinci din cinci,
ca și ei, iar ei sunt una dintre cele mai bune echipe europene.
Arsenal contra Liverpool. Hai, Tunarilor!
Vreau să jucăm bine, asta contează cel mai mult.
E Liverpool, e un meci foarte greu.
O să vedem ce se întâmplă.
ARTIST
Speranța mă aduce aici.
E VREMEA NOASTRĂ
Băieți, așa mă simt azi.
„O SEARĂ GROZAVĂ”
Vreau să avem o seară grozavă.
Lacazette, când organizezi o ieșire cu băieții,
alegi locul, alegi atmosfera.
Ce vrei de la coechipierii tăi?
Vrei să vină nebunul ăsta uneori, să facă...
Și să facă așa.
Ai nevoie de Cédric, care cântă în fundal cu Granit.
Nu mi-am cunoscut soția la biserică sau...
Cum se cheamă... Unde citești cărți.
- Bibliotecă. - La bibliotecă.
Am cunoscut-o într-un club.
Am văzut o fată frumoasă și m-am gândit că n-am nicio șansă.
Am început pe stânga, nicio șansă, m-am dus pe dreapta, nicio șansă.
Am început să discut cu o prietenă a ei, apoi cu ea.
Și a trebuit să trag foarte tare,
dar până la urmă am obținut răsplata, de aia a fost o seară grozavă.
Nu știu cum începe sau se termină o seară grozavă.
Dar trebuie să faceți ceva special și trebuie s-o faceți împreună.
Vreau să simt azi
că ieșiți pe teren pentru o seară grozavă.
Să mergem!
Arsenal!
Aplauze pentru Arsenal!
Începem! Arsenal și Liverpool.
Alexander-Arnold aproape că-l surprinde pe Ramsdale.
Excelentă fază a lui Martinelli!
Foarte bună centrare! Liverpool degajează.
Lacazette! Fabinho îl blochează.
Arsenal se apără bine.
White respinge frumos.
A fost o primă repriză strânsă.
Niciun gol la pauză.
Atenție!
Cel mai important lucru e să menținem structura
și formația compactă.
Gabi, asta e sarcina ta și a lui Ben.
Trebuie să începem în forță de la primul fluier și să insistăm
iar și iar.
Să controlăm jocul permanent. Haide!
Hai, băieți!
Concentrare maximă!
De la primul fluier.
Arsenal are mingea la începutul reprizei secunde.
Martinelli trece de Alexander-Arnold.
Genială fază a lui Gabriel Martinelli!
A fost ceva special.
Arsenal începe bine repriza secundă.
Thiago greșește. Lacazette e acolo.
Ødegaard!
A trecut peste. Arsenal n-a putut profita.
Salah și Firmino intră pe teren.
Cum le va face față Arsenal?
După 54 de minute, Liverpool găsește o soluție.
Frumoasă pasă, Jota șutează.
Jota îi oferă conducerea lui Liverpool!
Portarul lui Arsenal n-o să fie mulțumit.
Liverpool recuperează. Sunt în atac.
Robertson, Firmino!
Arsenal e condusă cu doi la zero.
Seria de victorii a lui Arsenal se încheie.
- La cea mai mică ocazie! - Da.
Sunt atât de preciși!
Și al doilea...
A fost cu un centimetru în fața mea.
Da, n-am văzut.
N-a fost o seară grozavă,
dar mă bucur că echipa a jucat la nivelul ăsta
împotriva celei mai bune echipe din ligă.
De aici și până aici am fost mai buni.
Dar în Liga Campionilor și împotriva echipelor de top
câștigi în careuri, iar noi am pierdut acolo.
Trebuie să jucăm mai bine împotriva echipelor de top, altfel, n-o să câștigăm.
Fruntea sus!
Sâmbătă jucăm iar. Trebuie să ne revenim, să dormim bine,
să gândim și să vorbim pozitiv, pentru că jucăm în deplasare cu Villa
și o să-i batem. Haide!
Ca suporter, principalul aspect din ultimii trei sau patru ani
e că nu am renunțat la club, dar am pierdut legătura
din ultimii 10-15 ani.
Jucătorii aduși de Arteta și felul în care începem să jucăm,
cultura care se creează, Ramsdale, Ben White,
toate ne fac să ne reîndrăgostim de club.
Nu putem lăsa rezultatele să ne deprime.
Nu ne putem lăsa demoralizați.
Trebuie să mergem mai departe și o să terminăm între primele patru.
Știu că vrei să joci mereu perfect.
Nu-ți face griji, crede-mă!
- Băieții erau optimiști ieri? - Da, a fost un meci solicitant.
Da, prima repriză.
Foarte solicitant.
Atmosfera e extraordinară.
- Bună dimineața! - Bună dimineața!
Bună dimineața!
- Bună dimineața! - Ce faci, Mikel?
Te gândești uneori că lucrezi într-o industrie ciudată?
La începutul sezonului, când Arsenal a debutat prost,
erai sub presiune.
Îl iei pe White cu 50 de milioane,
lumea spune că sunt mulți bani, dar sunteți pe patru.
E bine să auzi păreri diferite
și poate că lumea ne judecă inițial,
dar trebuie să fii calm și să crezi în ce faci.
Contează jucătorii care au talent,
au forță psihică, au ambiție.
Sunt mulțumit de mulți dintre ei, e bine.
Aveți puțin timp, ați jucat miercuri seară, jucați sâmbătă după-masă.
Ce ați putut să faceți? Cât de dificil e?
Încercăm recuperarea mentală și fizică, mâncăm sănătos, dormim bine,
iar mâine o să fim pregătiți.
Vă mulțumim.
Arsenal are 63 de ore de recuperare înaintea meciului cu Aston Villa.
A treia partidă în șapte zile.
Ducem o viață grea
În loc să primim lucruri
Iar portarul Aaron Ramsdale s-a accidentat la șold.
Echipa medicală îl declară inapt pentru meciul cu Villa,
o lovitură dură pentru club.
Jordy, cum stăm cu accidentările?
Rambo e singurul accidentat. Lovitură la creasta iliacă.
Durere la inghinalii din stânga.
Am discutat despre ce măsuri să luăm azi și pe parcursul săptămânii.
O să aibă o ședință ușoară, fără șuturi.
Are nevoie de timp.
O să devină o problemă pentru Mikel.
Știe planul. Dacă nu își revine,
știe ce urmează să facem.
- Ești bine? - Da. Tu?
E prima mea accidentare.
Nu faci ce-ți place...
PORTAR
...nu ești obișnuit să fii în situația asta când ești
titularul.
Ceilalți băieți au fost fantastici.
Avem un lot redus din ianuarie
și asta ne-a apropiat.
Mi-a făcut-o aici.
Ben privește momentele importante din meciul cu Liverpool, alături de Aaron.
Uite!
Când joci la o echipă mare, nu poți să ai zile proaste.
E dificil psihic. Am standarde înalte.
Nu trebuie să-mi spună cineva când am jucat slab. Știu și eu.
Eram foarte instabil emoțional.
Nu puteam să stau și să mă gândesc.
Dar m-am maturizat și sunt la un nivel
la care pot accepta orice se întâmplă.
Toți titularii au întâlniri separate cu antrenorii.
Azi, Ben se întâlnește cu Carlos Cuesta, antrenor de dezvoltare.
Voiam să ne concentrăm pe trei lucruri. De ce?
Pentru că poți fi un jucător de talie mondială.
Când vrei, implicarea ta fizică e extraordinară,
capacitatea de a învăța e marele tău atu.
Când te văd în apărare, sunt uimit.
Ești agresiv, reacționezi rapid,
ești capabil să anticipezi.
Câți jucători au capacitatea ta de anticipare?
- Da. - Îți spun, nu prea mulți.
De fapt, niciunul.
Implicarea ta în joc e ceva special.
Înțelegi?
E doar o chestiune de unghiuri și de așezare.
Da.
În situația asta, nu ești aliniat cu el.
Uite cum se mișcă!
N-am trecut prin fața lui.
Când depășesc pe cineva, trec în față și...
- Ca să forțezi căderea. - Și se opresc.
Sunt zone unde ne putem asuma mai multe riscuri
și sunt altele în care trebuie să fii mai precaut.
Suntem aici să te ajutăm.
Îți spunem lucruri pozitive și te susținem. Da?
- Perfect. - Haide!
ASTON VILLA - ARSENAL STADIONUL VILLA PARK - 19 MARTIE 2022
Hai, Arsenal!
Toți ținem cu Arsenal
Salutare
Suntem suporterii lui Arsenal Salutare!
Suntem suporterii lui Arsenal
Îl voiam demis pe Arteta după primele trei meciuri.
Nu știam în ce direcție ne îndreptăm.
Dar acum cred că Arteta a făcut lucruri extraordinare
și trebuie să continuăm la fel, pentru că echipa are mult potențial.
Îmi place ce a făcut.
Îmi place încrederea în echipă. Îmi place coeziunea dintre jucători.
Începem să vedem rezultatele și asta e bine.
Aaron Ramsdale e accidentat și lipsește,
așa că Bernd Leno e titular pentru Arsenal.
E prima titularizare după ce a luat cinci goluri de la Manchester City, în august.
Când vezi cât de mic e lotul lor
și cât de puțin timp au avut la dispoziție,
o să fie un test dur pentru Arsenal.
Începem agresiv și precis de la început.
Jucăm în forță, cu energie, compact, în atac,
vreau să văd o echipă care recuperează mingea în avanpost
și atacă atunci când o are.
Vreau să ieșiți pe teren încrezători.
De la bun început!
Fiți hotărâți! Să mergem!
Villa are lovitura de început.
Gazdele încep să joace relaxat.
O centrare rapidă, e nevoie de intervenția lui Ben White.
Arsenal se apără foarte bine.
Leno se înalță pentru a prinde mingea centrată în careu.
O acțiune curajoasă a portarului!
Arteta stă vreodată jos?
- Nu l-am văzut niciodată. - E mereu în picioare.
Aici!
Arsenal pasează scurt, Saka, Cédric o să centreze.
O minge în adâncime. Încă e la ei.
Saka.
A intrat în poartă!
Îl învinge pe Martinez, fostul său coechipier,
iar suporterii lui Arsenal sunt în extaz!
Pe Villa Park, Arsenal conduce cu unu la zero.
Suporterii lui Arsenal cer să se fluiere finalul.
Ar putea fi ultima șansă pentru Aston Villa.
Primesc o lovitură liberă.
Nu!
La naiba!
Această lovitură liberă e foarte importantă pentru Arsenal.
O centrare șireată, Leno atinge mingea.
Și iată fluierul de final!
Unii jucători au fost fantastici azi,
Ben White a fost crucial.
Suporterii lui Arsenal au înnebunit.
Ce imagine!
Îl avem pe Super Mik Arteta
El știe ce ne trebuie
Kieran în apărare Gabi în atac
Arsenal se duce în Liga Campionilor
Îl avem pe Super Mik Arteta
El știe ce ne trebuie
Kieran în apărare Gabi în atac
Arsenal se duce în Liga Campionilor
Îl avem pe Super Mik Arteta...
DIN EPISODUL URMĂTOR
Edison a inventat becul.
Becul de unul singur n-are valoare.
Vreau să văd o echipă în care există conexiuni. Care strălucește.
Vă duceți pe teren, aprindeți lumina și jucați fotbal. Haide!
Ce gol!
Arsenal depinde de alții pentru a încheia în top patru.
Mă uitam la voi în prima repriză și mă gândeam: „Ce naiba fac?”
Nu poți pierde trei meciuri la rând
dacă vrei să fii luat în serios ca o echipă în formă.
Bukayo Saka, omul care a ratat penaltiul din finala Campionatului European,
e gata să execute.
MULȚUMIRI JUCĂTORILOR, ANTRENORILOR ȘI PERSONALULUI ECHIPEI ARSENAL
Subtitrarea: Robert Ciubotaru
Redactor Anca Tach